
ROMÂNIA

JUDEŢUL SATU MARE
MUNICIPIUL SATU MARE
  Nr. 46885/13.08.2026
Primarul Municipiului Satu Mare, Kereskényi Gábor,
În temeiul prevederilor art. 136 alin. (1) din O.U.G. nr.57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre cu următorul obiect: aprobarea statului de funcții al Serviciului Public Administrația Domeniului Public Satu Mare, proiect în susținerea căruia formulez următorul:
REFERAT DE APROBARE
Serviciul Public Administrația Domeniului Public (A.D.P.) Satu Mare funcționează în prezent în baza organigramei și a statului de funcții aprobate prin Hotărârea Consiliului Local nr. 78/08.04.2026, privind aprobarea numărului de posturi, a organigramei și a statului de funcții ale Serviciului Public Administrația Domeniului Public Satu Mare.

Având în vedere adresa Administrației Domeniului Public Satu Mare nr. 8116/27.07.2026, înregistrată la Primăria Municipiului Satu Mare, prin care se solicită inițierea unui proiect de hotărâre privind modificarea Statului de funcții, precum și Referatul de specialitate al ADP nr. 8111/27.07.2026,

Ca urmare a analizei operative desfășurate la nivelul instituției, a reieșit necesitatea adaptării structurii de personal la cerințele funcționale actuale, în vederea eficientizării resurselor umane și a gestionării judicioase a bugetului local. În prezent, în cadrul instituției există cinci posturi vacante a căror structură și nivel de studii pot fi optimizate pentru a răspunde direct nevoilor practice ale serviciilor de specialitate.

Transformarea unor posturi de execuție vacante ce necesită studii superioare în funcții contractuale de execuție cu studii medii sau muncitori calificați asigură operativitatea necesară în activitatea zilnică a A.D.P. Satu Mare și generează, totodată, o economie la fondul de salarii, prin diminuarea cheltuielilor de personal asociate acestor poziții.

Raportat la prevederile  art. 40 alin. (1) lit. a) și lit. b) din Legea nr. 53/2003 Codul Muncii, cu modificările și completările ulterioare, potrivit cărora:
    ” Angajatorul are, în principal, următoarele drepturi:

a) să stabilească organizarea și funcționarea unității;

b) să stabilească atribuțiile corespunzătoare fiecărui salariat, în condițiile legii;...”

Reorganizarea propusă are un caracter administrativ și funcțional, fiind determinată de necesitatea optimizării structurii de personal și a raportării acesteia la volumul de activitate și la constrângerile bugetare și normative aplicabile, iar numărul total aprobat de 85 de posturi pentru A.D.P. Satu Mare rămâne nemodificat.
Întrucât în conformitate cu prevederile art. 129 alin. (1), alin. (2) lit. a) și alin. (3) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Consiliul Local aprobă, la propunerea Primarului, înființarea, organizarea și statul de funcții ale instituțiilor publice de interes local. 

În temeiul prevederilor legale menționate, supun spre analiză și aprobare Consiliului Local al Municipiului Satu Mare proiectul de hotărâre în forma propusă.

